ഡിസിസി അധ്യക്ഷപട്ടിക: ഫലപ്രദമായ ചര്ച്ചകള് നടന്നിരുന്നെങ്കില് മോശമായ സാഹചര്യം ഒഴിവാക്കാമായിരുന്നു ഉമ്മന്ചാണ്ടി തിരുവനന്തപുരം: ഡിസിസി അധ്യക്ഷന്മാരുടെ തിരഞ്ഞെടുപ്പ് സംബന്ധിച്ച് അതൃപ്തി അറിയിച്ച് മുതിര്ന്ന നേതാവ് ഉമ്മന്ചാണ്ടി. ഫലപ്രദമായ ചര്ച്ചകള് കേരളത്തില് നടന്നിട്ടില്ല. ചര്ച്ചകള് നടന്നിരുന്നുവെങ്കില് ഇത്രയും മോശമായ ഒരു അന്തരീക്ഷമുണ്ടാകുന്നത് ഒഴിവാക്കാമായിരുന്നുവെന്നും അദ്ദേഹം പറഞ്ഞു. കോണ്ഗ്രസിനെ ശക്തിപ്പെടുത്തണമെന്ന് എല്ലാവരും ആഗ്രഹിക്കുന്നുവെന്നും അതിന് വേണ്ടി പ്രവര്ത്തിക്കുമെന്നും ഉമ്മന് ചാണ്ടി പറഞ്ഞു. സംസ്ഥാനത്ത് ഫലപ്രദമായ ചര്ച്ച നടന്നില്ലെന്ന് മാത്രമല്ല ചര്ച്ച ചെയ്യാതെ ചര്ച്ച ചെയ്തുവെന്ന് വരുത്തിതീര്ത്തുവെന്ന് ഉമ്മന്ചാണ്ടി വിമര്ശിച്ചു. കേരളത്തില് മുന്പും പുനസംഘടന നടന്നിട്ടുണ്ട്. അന്നൊക്കെ കേരളത്തില് ചര്ച്ചകള് നടക്കുമായിരുന്നു. അനുകൂലിച്ചും പ്രതികൂലിച്ചും നിലപാടുകളുണ്ടായിരുന്നു. അതുകൊണ്ട് തന്നെ ഹൈക്കമാന്ഡിന് തീരുമാനമെടുക്കാന് എളുപ്പമായിരുന്നു. ഇടുക്കി കോട്ടയം ജില്ലകളിലെ പ്രസിഡന്റുമാര്ക്കായി താന് ചരടുവലി നടത്തിയെന്ന വാര്ത്തകള് തെറ്റാണെന്നും അദ്ദേഹം പറഞ്ഞു. പുന:സംഘടനയുമായി ബന്ധപ്പെട്ട് അനാവശ്യമായി തന്റെ പേര് വലിച്ചിഴയ്ക്കുകയായിരുന്നു. ഇതില് ഉള്പ്പെടെ ഹൈക്കമാന്ഡിന് പരാതി നല്കിയെന്നും അദ്ദേഹം പറഞ്ഞു. കോട്ടയത്ത് നാല് പേരുടെ പാനല് ആണ് ചോദിച്ചത്. മൂന്നെണ്ണം ആണ് നല്കിയത്. ഇടുക്കിയില് സി.പി മാത്യുവിനായി താന് രംഗത്തുണ്ടായിരുന്നുവെന്ന് വാര്ത്തകള് ശ്രദ്ധയില്പ്പെട്ടുവെന്നും മാത്യുവിനെ അറിയാം എന്നല്ലാതെ ഒന്നുമില്ലെന്നും അദ്ദേഹത്തിനായി താന് രംഗത്ത് വന്നുവെന്ന് മാത്യു പോലും വിശ്വസിക്കില്ലെന്നും ഉമ്മന്ചാണ്ടി പറഞ്ഞു. കോണ്ഗ്രസില് അഭിപ്രായം പറയാനുള്ള സ്വാതന്ത്ര്യമുണ്ട്. എന്നാല് അത് ദുരുപയോഗം ചെയ്യാന് പാടില്ല. വിശദീകരണം ചോദിച്ച ശേഷം നടപടി എന്നതാണ് ജനാധിപത്യപരമായി പിന്തുടരേണ്ട രീതിയെന്നും ഉമ്മന്ചാണ്ടി ഓര്മ്മിപ്പിച്ചു.The post ഡിസിസി അധ്യക്ഷപട്ടിക: ഫലപ്രദമായ ചര്ച്ചകള് നടന്നിരുന്നെങ്കില് മോശമായ സാഹചര്യം ഒഴിവാക്കാമായിരുന്നു ഉമ്മന്ചാണ്ടി first appeared on MalayalamExpressOnline.